Gerb. Butrimonių Anos Krepštul gimnazijos bendruomenės nariai,

**nuo kovo 16 d. (pirmadienis) šalyje įvestas karantinas**.

Reaguodami į situaciją dėl koronaviruso plitimo prevencinių priemonių taikymo, primename  pagrindinę informaciją ir **prašome griežtai laikytis visų nurodymų dėl koronaviruso plitimo stabdymo**.

Primename, kad:

- **Nuo kovo 13 d. iki  kovo  27 d. uždaromos visos ugdymo įstaigos – darželiai, mokyklos**, atšaukiami visi renginiai, stabdoma  sporto ir kitų poilsio ar pramogų vietų veikla.

- Pedagogams/darbuotojams   sudarytos sąlygos dirbti nuotoliniu būdu. Darbo laiko apskaitos žiniaraštyje žymėjimas nesikeičia, žymimas nustatytas darbo laikas, kaip buvo žymima ir iki šiol. Informaciją apie dirbančius nuotoliniu būdu būtina susisteminti, surinkti duomenis apie kiekvieno darbuotojo nuotolinio darbo vietą, telefono numerį, kuriuo darbuotojas gali būti pasiekiamas darbo metu, jo atliekamus darbus. **Dirbantiems nuotoliniu būdu būtina likti namuose, t. y. nurodytu adresu.**  Dirbdami nuotoliniu būdu pedagogai turi užsiimti savišvieta, rengti metodines priemones, planuoti būsimas ugdomąsias veiklas, ruoštis nuotoliniam mokymui (jeigu atsirastų tokia būtinybė po pavasario atostogų), skaityti naujausią metodinę literatūrą, domėtis šiuolaikinėmis švietimo inovacijomis ir aktualijomis, rengti individualias ir diferencijuotas užduotis mokiniams ir kt. Už savo atliktus darbus pedagogas privalo atsiskaityti įstaigos vadovui jo įsakymu nustatyta tvarka ir terminais.

- **sudaromas techninio personalo darbo grafikai.** Techninis personalas dirba mažesniu darbo krūviu – pasikeičiant (slenkančiu grafiku). Techninis personalas dirba vietoje pagal poreikį ir neturint tarpusavyje fizinio kontakto – pasikeisdami. Sargai ir kiemsargiai atlieka įprastines funkcijas. Virėjos, valytojos, pedagogų padėjėjos ir kiti darbuotojai dezinfekuoja, valo, švarina patalpas, darbo priemones, tvarko edukacines erdves. **Įstaigoje dirba tiek personalo, kiek būtina užtikrinti Nurodymus. Tvarką nustato Įstaigos vadovas**. **Techninis personalas, kuris tą dieną nedirba, griežtai lieka namuose – nurodytu adresu**.

- Iš administracijos darbo vietoje turi dirbti (pagal sudarytą grafiką) bent vienas asmuo, sekti aktualias naujienas, atsakinėti į el. laiškus, teikti naujausią informaciją bendruomenei ir tėvams bei darbuotojams.

- Atsižvelgiant į LR Socialinės apsaugos ir darbo ministerijos rekomendacijas, užtikrinti nemokamą maitinimą gaunantiems mokiniams maisto produktų teikimą už laikotarpį nuo š. m. kovo 13 iki kovo 27 dienos.

**SVARBU: DARBUOTOJAI, KURIE TURĖJO KONTAKTĄ SU IŠ UŽSIENIO GRĮŽUSIU AR ĮTARIAMU, KAD KONTAKTAVO SU COVID-19 NEŠIOTOJU LAIKOSI SAVIIZOLIACIJOS SU VISA ŠEIMA, t. y. 14 DIENŲ LIEKA NAMUOSE, KYLUS ĮTARIMAMS DĖL SUSIRGIMO KREIPIASI  TEL. 1808.**

**SAUGOKIME PATYS SAVE IR SAVO ARTIMUOSIUS!**

**Jei kiltų klausimų, kreiptis į švietimo įstaigos kuratorių šiais kontaktais:**

**- Teresa Savel: el. p.** **butrimoniuakgimn@gmail.com****, tel. 838045671 arba +37061679475;**

**- Marija Ladziato: el. p. m.ladziato@interia.pl, tel. 838045671 arba +37061679472;**

**- Katažina Sokolovskaja: el. p.** **katazina.sokolovska@gmail.com** **tel. 838045671 arba +37060677838;**

**- Stanislava Ruris: el. p**. **stanislava.ruris@gmail.com** **, tel. 838045671 arba +37060277282;**

**arba į Švietimo ir sporto skyriaus vedėją Reginą Markevič el. p.** **regina.markevic@salcininkai.lt****, tel. 838030174 arba 868626523.**

Specialistų rekomendacijas (video): kaip teisingai vėdinti ir valyti patalpas –  <https://we.tl/t-bw8bYSnOZ8>.